《大车》
元代·潘伯脩

大车槛槛出北口，马垂两耳牛昂首。行人莫说牛力强，牛角可垂垂已久。

作者简介：伯脩，字省中，黄岩人。至正间，尝三中省试。方谷珍乱，劫致之海上，欲官之，不从，遂死于难。应梦虎作诗吊之，有「嵇康未必轻钟会，黄祖何曾爱祢衡」之句。今读其诗，缠绵感慨，多出入于二李之间。如《燕山秋望》、《丙申元旦》诸诗，则忠君爱国之心，固蔼然溢于言外也。